تحية طيبة موجز الأنباء من الميادين
أفاد مراسلنا في حمص أن الجيش السوري دمّر مصنعا للعبوات الناسفة
في حي الخالدية وقتل من كانوا في داخله
فيما دارت اشتباكات عنيفة في حي السّلطانية
أدّت إلى وقوع ثمانية قتلى في صفوف المعارضة المسلحة وإصابة عدد اخر
وفي حلب تستمر الاشتباكات في محيط ثكنة هنانو في منطقة العركوب
وأشارت موفدة الميادين إلى تصدي الجيش
لهجمات عديدة من المعارضة المسلحة في منطقة الميدان
بعد تقدمه في البلدة القديمة ولا سيما في حي الشاغورة
وفي دمشق تتواصل العمليات العسكرية في الأحياء الجنوبية
كالتضامن والقزاز ودف الشوك وبيت سحم
ناشطون قالوا إن القصف بلغ أيضاً أجزاءً من الحجر الأسود ومخيم اليرموك و عسالي
توصلت دول الاتحاد الأوربي إلى توافق على تشديد العقوبات الأوربية
المفروضة على سورية وقالت وزيرة خارجية قبرص ايراتو ماركوليس
الو
مرحباً
أهلاً دكتور
كيفكم
الحمد الله كيفك انشاء الله بخير
كيف الأوضاع عندكم حالياً
والله يادكتور من سيء إلى أسوء
كتير تعبان الوضع
ماشي ماشي
دكتور بكرة رح نباشر فورا
بكرة تماما نباشر
أحمد، تعال لعندي فورا
اتفضل
سكر الباب وراك
خير عم أبو امير
احمد، بدنا نسكر المتحف ونفرغ صالات العرض
متى؟
فوراً
حقيقةً في 2012 عندما تم تكليفي بمهمة مدير عام الاثار والمتاحف في صيف 2012
كانت الظروف معقدة
في عام 2012 كانت الازمة في بداياتها
لكن كان في تسارع في أعمال التفجيرات، بداية حرب
بدأ هذا الخطر يتفاقم ويزيد رويداً رويداً مع انتشار اضطرابات في سورية في أكثر من مكان
عندما بدأت أعمال العنف تتصاعد في مدينة حلب
كانت الأنظار بالنسبة لنا موجهة إلى المتحف الوطني بما يملك هذا المتحف من الغنى الاستثنائي بالقطع الاثرية
عشرات الاف من القطع الاثرية من مختلف الأحقاب الزمنية
عملنا اجتماع مع أمناء المتاحف بالكامل
وضعناهم بصورة الوضع واعطيناهم التعليمات المباشرة بالتفريغ الكامل
فتح المستودعات ووضع القطع الأثرية فيها بشكل أمين
كيفك أحمد أهلين أستاذ خالد
نسقتوا مع أبو أمير؟ البارحة بالليل نسّقنا معو
تمام، لازمكم أي شي
لازمنا شي كتير، أهم شي لازمنا صناديق واسفنج لنحمي القطع
حجم الشغل كبير ولازمنا اسابيع
بدنا، بدنا سرعة، ما معنا وقت
شكرا
اشتغلنا نهار ليل لساعات عمل طويلة والحمد الله حاولنا نعمل شي قدر الامكان
المتحف فيه حوالي خمسين ألف قطعة اثرية
كنا عم نعاني من مشاكل تأمين صناديق ومواد التغليف
بلاستيك واسفنج ونايلون
المنطقة صار وضعها كارثي
كان في حالة رعب بالمتحف شديدة جدا، الموظفين خائفين
الرعب في كل مكان، والشظايا تطايرت، والبلور اتكسر
بعد ما دخلنا إلى المتحف نتفقد اذا في ضرر على القطع الأثرية
ولم نكن قد كملنا الجولة التفقدية بالمتحف، بعد شي نصف ساعة
طرنا، نحن طرنا ووقعنا على الأرض، حجارة المتحف نزلت علينا
التفجير كان كارثة بالنسبة لنا وللمتحف كبنى تحتية
في الخارج كان هناك أجزاء من رؤوس وأصابع ايدين، من المواطنين الذين كانوا في اوتيل الامير
هلق عم نحس بحالنا، نحن كنا فعلا عايشين في حرب، عايشين بحرب بكل معنى الكلمة
بعد ما صحينا من صدمة التفجير ومدى خطورته الكبيرة
لازم نركز انه من الممكن ان نتعرض لتفجيرات اكبر واخطر
وبنفس الوقت ان الموضوع يمكن ان يتعدى موضوع التفجيرات
ممكن ان يصبح هناك فوضى
ممكن ان يدخل أي شخص إلى المتحف
في عام 2003 كنت اشغل وظيفة مدير شؤون المتاحف في المديرية العامة للاثار والمتاحف
وكنا شهود على ما جرى في متحف بفداد من الدمار والنهب والسرقة في هذا المتحف
كيف يمكن ان نحمي القطع
كان الخوف من هذا الامر
كيف بدنا نحمي قطعنا، وين بدنا نخبيهم
وين أحمد؟
جاي عالطريق
اتفضل
اهلا احمد
ممكن بالايام نفقد السيطرة خاصة أن الأوضاع ساءت بحلب
هون
أبو امير هون
خلّينا نسكر هاد المستودع تمام
هاد لازم نسكره
هاد كلو مع بعضو
هون أبو أمير هي الفرفة
معناها صار فينا نباشر بأقصى سرعة
ما تخبروا أحد
أكيد أكيد
ماشي ماشي
باي باي
المستودعات مانها محصنة بشكل جيد
اتجهنا بالتفكير لبناء جدران اسمنتية
يعني، عمليات تمويه، بحيث نعمل مستودعات مخفية ضمن المستودعات
على الأقل تكون القطع الهامة مخفية عن أنظار الداخلين إلى المتحف
عملنا طويلا وكثيرا على تحصين الأماكن الامنة
تحصينها بطريقة ممتازة ضد كل أنواع المخاطر
المتعلقة بالمياه أو الرطوبة او من نار او تفجير او السرقة
سكرناها بطريقة بحيث ان الأشخاص المعنين ما يقدروا يفوتوا للمكان
إذا تعرضوا لضغط
الحراسة بالمتحف أصبحت مئة بالمئة بالليل والنهار
واعطينا التعليمات لأمناء المتاحف للاشراف على حراس المناوبة
بهديك الفترة كنت عايش بالمتحف، كنت عم نام بالمتحف بشكل يومي
كنا نعمل جولات كتير وكنت حاطط سرير بمكتبي
بهي الفترة انا اتهجرت من بيتي
حرقوا البيت طبعا
كانت هناك تفجيرات، كانت هناك أعمال خطف، كانت كل أشكال الحياة المرتبطة بالاقتصاد معقدة
ليس لكل إنسان بيتاً، الكثير فقدوا بيوتهم، فقدوا مدنهم فقدوا قراهم
بالنسبة لي الخوف كان على أهلي، هم كانوا خائفين علي لاني ما كنت بمكان أمن
ياأحمد دير بالك على حالك
الو
مرحبا بابا
كيفك
شو اخباركم
الحمد الله، الحمد لله
كيفهم اخواتي انشاء الله مناح
انشاء الله ما في شي عندكن
خير انشاء الله بابا
سلمي على اخواتي بابا
باي
باي باي
المخاطر كانت موجودة في سورية، كان هناك نوع من المخاطر على حياة الناس، على بيوتهم، على أطفالهم
كان الوضع يزداد سوء اكتر واكتر، الطرقات تتسكر اكتر،
في شوارع ما عاد نقدر نمر منها، في قناصين
البقاء في الوظيفة نوع من التحدي
تحدي للواقع، الواقع المؤلم الذي كان السوريون جميعاً يعيشونه في لحظة مفصلية من تاريخهم
لكن المهمة كانت مقدسة
حاولت قدر الإمكان ما أغيب عن المتحف، كان عندي شعور متى ما غبت يوم،
ما بقى فيني اجى أبداً
حياتنا اليومية كانت صعبة كتير كتير، بشكل يومي قذائف
ورصاص ورعب، وفوق كل شي بدنا نفكر كيف بدنا نحمي القطع يلي ما قدرنا نخبيهم
حاولنا نلاقي طريقة ما بدها اليات
ما بدها جهد كتير ما بدها مبالغ مادية
لان بذاك الوقت ما كان فينا نأمن المواد
حاولنا نستفيد من تجارب المتاحف العالمية من يلي صار معهم خلال مراحل الحرب
امنا كمية كتير كبيرة من الرمل والاكياس
اشترينا الرمل يالأسعار عالية جدا
صارت أكياس الرمل تطفي قسم من قوة القذيفة لحماية التمثال أو القطعة الأثرية
جبنا عمال يشتغلوا ونحن نشتغل معهم كمان
أمناء المتاحف، الحراس،
الكل عم يشتغل، متل وكر النمل
بس بعد سنة تقريبا بلشت الرطوبة تاكل الرمل الذي بالداخل
بلشوا يخربوا الاكياس وينتشر الرمل منهم
اضطرينا مرة تانية نعمل أكياس رمل
نحن حمينا التماثيل مرتين
رجعنا قعدنا فكرنا مرة تانية شو فينا نعمل، بدنا شيئ يحمي أكتر ولأطول فترة ممكنة
عزلنا القطع بالأول، ثم ملأناها بالرمل ووضعناها بغلاف خشبي
كان عندنا صعوبة ومعاناة بتأمين الخشب والعمال، الوضع كان كتير صعب.
هاد اللي قدرنا عليه ضمن اللإمكانيات الضعيفة والبسيطة جداً
نحنا تقريبا بتلك الفترة لما كنا عم نشتغل بالمتحف أثناء التفجير، تقريبا بحدود عشرة
بين ذكور وإناث، بين موظفين، بين متطوعين من طلاب الاثار كانوا يساعدوننا حبّاً بالاثار.
الأحداث كانت تزداد سوء
الوضع صار كتير سيئ بالمتحف
قذائف بشكل مستمر
صار في اشتباكات قريبة، صرنا نسمع صوت الاشتباكات
- أحمد - أهلاً أبو أمير
انضربت المولّدة الكهربائية
انزل فورا الى المستودعات بتشوف شو الوضع يلي صاير
عالسريع
يلا، مباشرةً نازل
تفضّل
ماشي، ماشي
ماشي، لا مشكلة
أستاذ خالد
طيب يلّا، هناك شيئ طارئ
خير أبو أمير، شو في؟
نزلت قذيفة على المولدة وتعطلت
حسبي الله ونعم الوكيل
امشي معي
تأثير القذيفة التي أدت لخروج المولدة
الوحيدة بالمتحف عن الخدمة، أدت لزيادة كمية المياه بشكل فظيع
كنّا نعتمد على المولدة الأساسية مولدة كهرباء الموجودة عندنا واللي منعتمد عليها بشكل أساسي بسحب المياه الجوفية بالإنارة
حاولنا أن نستعيض عنها بمولدات أصغر
ما قدرت تعمل متل شغل المولدة الكبيرة، المياه ضلت عم ترتفع بزيادة
صار خوف أكثر على القطع الأثرية الموجودة بالمستودعات
بدنا نتسابق مع الحدث، بدنا نلاقي طريقة
أَلو
كيفك دكتور مأمون
أهلين أستاذ خالد
شو الوضع عندكم؟ منيح؟
دكتور الوضع بمتحف حلب لم يعد يحتمل
القطع في خطر
لازم نلاقي حل
طيب، شو خياراتك انت؟
نحنا عم نقول ننقلها بالجو
لأ مستحيل، المطار مسكر، ما عندنا غير البر
يا دكتور بالبر مستحيل، الطريق مقطوع
ما فينا ننقل بالبر
لا أحد يضمن سلامة القطع
لكن ما فينا ننتظر أكثر من هيك لأن الوضع كتير صعب
بتعرف، نحنا محاصرين
أوكي، بدنا نشوف ونتصرف، إلّا ما نلاقي خطوة أو خطة لإجراء اللازم
خير إنشاء الله، لازم يكون في حل، خير.
كان الوضع في حلب كتير سيئ
كهرباء مافي، مياه مافي، تعرّضت حلب لحصار كتير كبير.
لم يعد يدخل الأكل أبدا الى المدينة
كان في السوق فقط بيسكويت أطفال و عصير بودرة
يغادر أبو علي يوميا منزله في حلب متوجهاً الى موقف الإنتظار
عشرات المواطنين اصطفوا هنا الى جانبه أمام أحد الأفران القليلة المتبقية
شحّ الطحين الذي فرضه الحصار السابق للمدينة
بالإضافة الى نقص المواد الأولية، ألزم العديد من المخابز بالتوقف عن العمل.
كان الواحد يشتهي قطعة البندورة، الخيارة، قطعة خس. لا يوجد شيء
كنا نحضر مقطورات المياه، مياه الله أعلم إن كانت نظيفة أو لأ
المعيشة سيئة جداَ، لا يوجد مازوت، بنزين، خبز قليل جداّ
من يملك رغيف خبز، كان كمن يملك كنز.
أتذكر لمّا ديسبينا قدرت أن تؤمّن ربطة خبز
وقسمناها بالصنف
هي أخذت رغيفين ونصف، وأنا رغيفين ونصف
أخذتهم الى البيت
وقالت لي سنحاول ما ناكلهم حتى نؤمّن أكثر
مستحيل أنسى هذا النهار، مستحيل
أننا وزعنا ربطة خبز بيني وبينها
لا تعذب حالك، مافي مي
تعال جهّز القهوة هون، وأنا رح أجلي الركوة
ايَ الله
و مشكلة الإنتظار، شكوى من إرتفاع الأسعار، مقارنةً
اللعنة، اهربي
أكثر شيئ بصراحة، نخاف على أمي
نحاول نقوّي حالنا لأنها بتخاف من القذائف
أم بالنهاية، بتخاف علينا
نحن نحاول نفرجيها أننا اقوياء حتى تستمد القوة مننا
بس أكيد، دائما، دائما كان في خوف
هي القهوة
نشربها وننزل
حاجتك هيك
- أنا رايحة، تأخرت - أيً الله روحي
- باي - سكري الباب
- باي، بدك اي شي؟ - لأ
بشوفك المساء
- أوكي باي - باي
مهمة التراث الثقافي السوري من المهمات المعقدة أثناء الحروب
كيف انت تنقذ تراث وطنك؟ خاصة اذا كان وطنك غنياً
بالتراث الثقافي، الاف المواقع الأثرية، عشرات المتاحف السورية، مئات الاف القطع الأثرية
في خطر دائم مستمر ليل نهار، الموضوع الأمني كان صعب جداً
الحل الوحيد انو بدنا ننقل الاثار الى غير موقع
تفضل
مرحبا
مرحبا أبو أمير
خير عمي أبو أمير، طلبتنا
يا جماعة اجانا كتاب من دمشق سري للغاية
لتفريغ المستودعات
ونقل القطع الأثرية لمكان اخر
أول عملية عندنا ان نفتح المستودعات المغلقة
بأقصى سرعة ممكنة
ما بيصير أي إنسان يعرف
- ماشي - أكيد
مطلوب الكل يباشر فوراً
وبسرّية تامة، مابيصير أي انسان يعرف ماذا نفعل
في أي سؤال؟
- لأ - ماشي
نباشر فوراً
أول ما سمعنا التعليمات، انصدمنا
كيف نحن بهذا الوقت القصير بدنا نحاول نضب قطع متحف كامل
بلشناا نضب من الخفيف والأغلى
باتجاه القطع الأثقل والممكن أن تقاوم الرطوبة
ما عندنا مواد، ما عندنا شي لننقل فيه
أو نغلّف فيه حتى القطع لا تضرر نحن وعم ننقلها
استخدمنا خزن موجودة بالمتحف لنصنع صناديق
الأسقف المستعارة الموجودة بقلب المتحف كاسفنجات نضعها للحماية بين القطعة والقطعة
نحنا معنا وقت كتير قليل نشتغل فيه لحتى نقدر نضب
ما معنا وقت، بأي لحظة مهددين يصير شي
كان في هذا الشعور أنا وعم أضب القطع
يا ترى، نحنا رح نرجع نفتح الصناديق مرة ثانية؟
كثير تساؤلات،كتير خوف.
هنا صار الوضع بمتحف حلب كارثي جداً
صار هطول القذائف على محيط المتحف مثل زخّ المطر، الموضوع صار شبه يومي
ما كان احد يفكر لثاني نهار، عايشين كل ساعة بساعتها
الصبح، منطلع من البيت،
منودّع بعضنا، لأن ممكن ما نرجع
هي فكرة ان ناس رفقاتك، عيلتك الثانية، ناس قريبين منك
تكون قبل شوي عم تضحك و تمزح معهن
وبعد شوي ماتعرف عنهم، هم عايشن أو لأ، لاسمح الله، يعني الخوف اللي كان بهداك الوقت
كلو كان بكل تفاصيله بشع
أنا بقيت حبّاً بالمكان الموجود فيه، حبّاً بالقطع الأثرية الموجودة
بسورية بشكل عام ومتحف حلب بشكل خاص
حب الاثار الموجود عندي، من الخوف والحب حاولت أبقى بمكاني
وبما أنّي مؤمّن على الاف القطع
ما حاولت أتخلى عن هذا الشي، بالنسبة الي بشكل شخصي، ما حاولت أتخلّى بأي يوم ولا فكرت بهذا الشي
معقول بسبب قذيفة وقعت، أنا ما اجي اليوم التالي أشتغل؟
تحمّلنا كل القصص اللي صارت، بسبب قذيفة أنا ما اجي؟
دخلت الى الغرفة لأبدل ثيابي، وأطلع أكمّل مع أحمد
ثاني نهار الصبح اجينا عالمتحف، نوروز مانها متذكرة أي تفصيل
هذا النهار مختفي من حياتها تماماً، لا تتذكر أي تفصيل
غير ان قذيفة نزلت، وهي اجت لعنا
لكن ولا شي تاني تتذكره نوروز لأن أصابها صدمة من الموقف
حتى وصلنا لمرحلة تبلّدت أحاسيسنا بالأخير
يعني ما عاد نحس بالخوف، ما عاد نحس بشي
أتذكر اخر، اخر اسبوع من الشغل
خلص، أنا فصلت نظامي، أنا ماعد بقدر
يعني أربعين يوم من العمل المتواصل، و تضل لوجه الصبح
يعني أنت عم تنام فعليا باليوم ثلاث ساعات أو أربع ساعات
مع ضغط نفسي، مع احتمال انت توقف بأي لحظة، مع شعور انك بدك تأنقذ القطع
بيستهلكك، بيستهلك الطاقة بالكامل
أنجزنا نسبة كبيرة من العمل
حطينا خطة لنقل الاثار بالتنسيق مع فرع الأمن الجنائي
بعد تكليفنا من قيادة شرطة محافظة حلب بالتنسيق مع مديرية الاثار والمتاحف
لحماية نقل الاثار الى مكان امن
التقينا بالأستاذ خالد المصري مدير المتحف
ووضعنا خطة لتأمين نقل القطع الأثرية بشكل امن.
بدنا ننقل القطع من المتحف الى الجامعة
كم حمولة بيطلعوا أستاذ خالد؟
ما فيني حدد عدد، بس كل شي فينا ننقله، لازم ننقله
طيب
خطر كبير ننقلهم مرة واحدة، دفعة واحدة بنفس اليوم
ننقلهم على مراحل بعدة أيام
ما في مشكلة، لكن الوضع حول المتحف من سيئ الى أسوأ
حاولوا أن تجهزوا بأسرع ما يمكن حتى نقوم بالعملية
العملية ستتم بالليل
رح كون أنا مجهّز المحور
ونأتي اليكم بسيارتين
كل سيارة فيها أربع عناصر
رح تكونوا أنتم جاهزين بداخل المتحف
رح نطلع من المتحف بدون أضواء بكل السيارات
لأن هذا الشارع يوجد فيه قنص
حلب مشتعلة كانت، قذائف، قنابل، الرصاص، جو حرب فظيع كان
كان لدينا خوف من كل عملية نقل أن نخسر هذه القطع
الو
تحياتي دكتور
أهلين أستاذ خالد
هلق القطع صار بمكان امن
ممتاز
انتبهوا على أنفسكم، وشددوا الحراسة
ربما نغّير المكان حسب الظروف
مافي مشكلة دكتور
نحن بإنتظار تعليماتكم
الله يعطيكم ألف عافيه، وبالتوفيق، وعلى تواصل رح نكون
تحياتي
في نيسان 2015، كانت الأمور معقدة جداً في سورية، وعنيفة جداً
سمعنا عملية سقوط مدينة إدلب، ومدينة بصرى، وسقوط لاحقاً مدينة تدمر
كانت هناك الأوضاع معقدة جداً، وحلب لم تكن مختلفة عن تلك المدن الأخرى
تخوف بسبب الإضطرابات التي زادت في محيط مدينة حلب
جعلنا نتخذ قراراً بالتفكير بنقلها خارج حلب وبالسرعة الكليّة
هناك مخاطرة كبيرة، هناك تخوف كبير عليها في حلب
وهناك مخاطرة في نقل هذه القطع
واتخاذ قرار بهذا الموضوع كان صعب جداً
وكنّا نجلس فترات طويلة أنا والدكتور مأمون ونفكر
فهذا كان قلق جداً بالنسبة لنا، كان يقلقنا بالليل والنهار
والتفكير لحظي، بكل لحظة نفكر كيف ممكن أن نتخذ مثل هذا القرار
كان تحدياً كبيراً، وكان قراراً صعباً علي
أتذكر، كان يؤرقني هذا القرار
هل نحن قادرون على نقل حوالي أربع وعشرون ألف قطعة أثرية من مدينة حلب وايصالها بطريقة امنة الى دمشق؟
كيفك أستاذ خالد
سلامات دكتور أحمد
كيف أموركم؟
Thank god, we are fine الله يخلّيك، الحمدلله
كيفكم أنتم؟
الحمدلله، ماشي الحال
حكى معك الدكتور مأمون؟
أي، حكى معي الدكتور مأمون
خبرك انه لازم ننقل القطع الى دمشق؟
يا دكتور هذا الموضوع فيه مجازفة كبيرة، مو بهي البساطة
يا حبيبي، أخذنا نحن قرار نهائي، خلص، بنقل القطع
انظر، رتبنا لك موعد مع الجهات المختصة
بتعرف وين؟
متى؟
فوراً
هلق فوراً؟
بترتب الأمور كلها وتخبرني شو بيصير معك
خلص، أوكي، طيب، ماشي
كان عنّا خوف شديد من هالموضوع، ما كنّا متحمسين نهائياً للفكرة
طبعاً، عملية نقل الاف القطع الأثرية من جامعة حلب الى دمشق
كان قراراً صعباً، وكانت ظروف معقدة جداً
موضوع النقل، ترتيباته ليست سهلة
حلب مطوّقة، لا أحد يدخل أو يخرج من حلب
دخلنا في قضية جديدة، قضية ايجاد الشاحنات
من أين سنحصل على شاحنات ضخمة في هذه الظروف المعقدة
و من سيقبل الخروج بهذه الشاحنات بهذا الكم الهائل من القطع الأثرية
باحدى الممرات الوحيدة المتبقية ونقلها جنوباً الى دمشق
مافي وقت امن، ولا طريق امن، ما فيك تضمن أي شي بذاك الوقت نهائياً
مافي وقت امن، ولا طريق امن، ما فيك تضمن أي شيئ بذاك الوقت نهائياً
الو
أهلين أستاذ خالد
تمام، قل لي
هلّق بدك ياني أطلع؟
صاير شي؟
اي الله، أوكي، انا جاية
تفضل
تفضلي
قال لي: ديسبينا، بدنا ننقل القطع الى دمشق
قلت له، أوكي انا جاهزة، ليس لدي أي مشكلة بالموضوع، بس خبرني التفاصيل و ايمت؟
قلي: منتفق، لا تخبري أحد لأن الموضوع سرّي
قال لي لا يمكن أن تخبري أحد، حتى أهلي بالبيت لم يعرفوا
والله خفت عليها أن تطلع
هي مسؤولية، لكن أنا من ضببت القطع
والقطع هم محور حياتنا لأن كل عملنا لأجلهم
فكان شي طبيعي وبديهي ما أرفض هاد الموضوع
لأن الذي يشتغل أول مرة لحمايتهم يجب أن يكمل حتى يصبحوا في أمان
كنّا نعيش بلحظة مفصلية، لحظات من الضعف في نفسياتنا
لم نكن نعلم ماذا سيحدث بأي لحظة
أمورنا كانت جاهزة
لكننا كنا ننتظر التعليمات اللازمة من الجهات الأخرى
أن يعطونا الضوء الأخضر بامكانية انطلاق الشاحنات بهذه اللحظة
نهار دوام عادي كان، الصبح، قال لي: جهزي حالك اليوم بالليل نحن عنا شغل
عرفت فورا انو بدنا ننقل القطع
بمنتصف الليل جاءت الشاحنات ومعهم عدة عمال
وبلّشنا ننقل الصناديق الى الشاحنات
مجموع القطع الأثرية كان 24,000 قطعة أثرية بأكثر من 200 صندوق
العمل بدأ بالليل، وللصبح
قلنا للسائقين من الساعة السابعة الصباح أن يكونوا موجودين، حينها قد انتهينا من كل شي
السائقين والعمال اللذين اتوا مع الشاحنات لا يعرفون ماذا ينقلون
هم يعرفوا انهم ينقلون مواد تقنيّة للجامعة
سلامات دكتور أحمد
مرحباً خالد
شو الأخبار
الأمور جيدة، تمام، شوي ورح نمشي
اي الله، كثير منيح، كم بدها حتى تطلع بالضبط؟
نص ساعة ان شاء الله
كثير منيح، مين جاي معك؟
بشير شعباني، ونوروز وديسبينا
خلص أنا بتواصل مع بشير
إدعي لنا، تحيّاتي
الله معك
طريق خناصر كان يتعرض للقنص
كان ينزل عليه قذائف، وبأي لحظة قد يهجموا عليه
وبأي لحظة كان الطريق قد يتسكر
الطريق كان طريق موت
يعني كانت قلوبنا بكفوف أيدينا
شباب هنا لازم أن ننتبه جيداً
الطريق على اليمين واليسار مقنوص
نمشي بسرعة وبانتباه، علم؟
علم سيدي، علم
المشكلة الأصعب كانت حقيقةً، على الطريق بين دمشق وحلب
هناك مناطق كثيرة لا يوجد فيها تغطية من أجل الاتصال، فكنّا نشعر بالضياع
بعد ذلك بدأنا بالدعاء لهذه الشاحنات أن تصل بخير
إذا بتروح، بيروح تاريخ سورية
الطريق استغرق معنا حوالي 12 ساعة من حلب الى دمشق
وصلنا بعد الإفطار بشوي
عندما وصلت هذه القطع الى أماكن نسبياً امنة، وأعلموني بذلك
فعلاً شعرت بفرحة، شعرت بأن شيئا ثقيلاً تمت إزالته عن ظهورنا
في هذا اليوم 13/7/2015، حقيقةً، الشعور الذي أحسست به خاص جداً جداً، لم أشعر به من قبل
لا يمكنك أن تتخيل الفرحة الكبيرة عندما وصلت هذه القطع الأثرية الى دمشق من قبل كل الفريق العامل معنا
شباب يا الله ضبّو على بعضكم، واحد...
ضبّو شوي
... اثنين...
... ثلاثة
التعامل عن قريب مع فريق الاثاريين كان له إنسانيّا وقع كثير كبير في نفسي أنا
تعاملوا مع القطع الأثرين كأنهم كائنات حيّة، أطفال يعني
بحفظهم إلها، بوضعهم بالصناديق، بعنايتهم الفائقة فيها
كانت هذه القطع أهم من أرواحهم
القطع الأثرية بتمثلني شخصيّاً
قلبي، قطعة من روحي، تاريخي يعني، تاريخ بلدي
هذه ليست فقط أحجار
هذه هويّة، تاريخ، حضارة، هم نحن، نحن البشر.
هي تمثّل موزاييك لتاريخنا المشترك
في بداية العالم 2017، سمّيت مديراً للمتاحف السورية في المديرية العامة للاثار والمتاحف
مديراً لمتاحف فارغة
بعد أن صمتت البنادق عن إطلاق النار
واستطعنا الوصول الى متحف حلب الوطني
ساد نوع من الصمت بين الزملاء
والبعض يبدو أنه كان يبكي، ربما خجلاً لم نرى دموعه
وأنا واحد من هؤلاء
شعرت بأنه قد هجر لمئات ألوف من السنين
الحقيقة، أن بقاء متحف حلب واقفاً معجزة
للأسف شي يعصر القلب، أنزل على المتحف أشوفه فارغ، متحف حلب اللي كان يعج بالزوار
يعج بالناس، طلاب المدارس، السوريين والأجانب
متحف حلب الوطني، هذا المتحف الغني يوصل للمرحلة هذه
لّمّا اتوظفت بسنة 2013 كانت مهمتي إني أفرّغ المتحف
كان شي كثير صعب، مكان انت عشت معو وعشت فيه، صعب تفرّغه
كأنك عم تترك بيتك
أول ما فتت عالجامعة وإجيت عليه، كنت صغيرة، 17 سنة كان عمري
قضّيت فيه كمتطوعة كتير تفاصيل
المتاحف هي مراكز ثقافية تعلم الأجيال على ماضيهم
على هويتهم، على أهمّية تاريخهم، وعلى مستقبلهم
وكما تحدثت أنت، تجمع الجميع وكل الإختلافات يمكن أن ينصهروا في بوتقة واحدة
من خلال هذه التربية التي توفّرها، حقيقةً، المتاحف والمواقع الأثريّة
نحنا، كما تعرفون أنتم، بعتنا لكم خبر لتأتوا الى المتحف
حتى تقوموا بعملية فتح القطع وتصويرها ووضع اللوائح لها
لأننا سنرسلكم إيّاها حتى تتم عملية فتح المتحف بنهاية العام
تم القرار بإفتتاح صالات في متحف حلب
من أوّل وجديد
وإعادته للحياة بعد كذا سنة من كونه مغلق
إنَّ إعادة افتتاح متحف حلب الوطني
هو بمثابة افتتاح نافذة جديدة على الثقافة السورية والتراث السوري والحضارة السورية
إن اعادة اقتتاح متحف حلب هو رسالة سلام الى كل السوريين
في الخارج والداخل، لأن المتحف هوي على شكل منزل كبير يجمع كل السوريين
كان شعور كثير حلو أن نحن رجعنا شفنا هذه القطع التي من زمان طويل قمنا بضبّهم
هي اللي بتكون بالروايات العالمية والافلام، النهاية السعيدة، أني أنا أخيراً سوف أشوفهم
المتحف ليس هو مكان توظيف، أبعد، أبعد، أبعد
ثمانية وعشرون حرفً بالّلغة العربية
مابيقدوا يعبّروا عن ما هو المتحف بالنّسبة لي
قيمة القطع هي قيمة معنوية
هي تحكي عن شعب، عن حضارة
كيف اتطورت، كيف بلّشت، كيف انبنت، كيف...
بجد.. لا تثمّن... شيئ كثير ثمين
أحس داذماً، مهما حاولت ان تضع لها ثمن، لن تعطيها حقها
نحن لمّا ندافع عن القطع لاندافع عن مادّة
نحن عم ندافع عن روح الذين صنعوا هذه التماثيل
عن روح اللذين صنعوا هذا التاريخ وهذا الفن، بشكل عام
أنا أتنفس عندما أكون بالمتحف
روحي عايشة بالمتحف
بجد ومن دون مجاملة أو مبالغة، هنا، أرى نفسي
أتمنى لو كنت أصغر حتى استمر بالعمل هنا
والان نتوجه الى مدينة حلب
حيث يفتتح اليوم متحف حلب بعد سبع سنوات على إغلاقه
وإعادة ترميم جزء كبير منه
ديمة، هلّا أطلعتنا على مزيد من التفاصيل وأيضاً إضاءة على هذا المتحف في جولة لو سمحتي، تفضّلي
يعني، كما تحدثنا قبل قليل
طبعاً، هذا المتحف يفتح أبوابه بعد سبع سنوات على إغلاقها
وبعد أن أفرغ تماماً من كافة المحتويات التي كانت موجودة
من مقتنيات ولقى واثار كانت موجودة في هذا المتحف
سنذهب بكاميرا الميادين الى الداخل
لكي نوثّق تماماً ماهي القطع الأثرية التي أعيدت الى هذا المتحف
خاصّةً أن هذه الإعادة تأتي بعد سبع سنوات
وبعد ترميم قسم كبير من هذا المتحف بما يتّسع لهذه القطع الألف
طبعاً، هذا المتحف كان يحتوي على حوالي أربع وعشرين ألف قطعة أثرية من رقم
من لقى، من اثار، كانت موجودة في الأرض السورية، وكانت توثّق لمراحل وتعاقب الحضارات
على الأرض السورية منذ الحضارة اليونانية
وكذلك تباعاً على كل الحضارات التي تعاقبت على هذه الأرض
ما الذي يدفع أحد، هو موظف بالنهاية، أن يهتم لهذه الدرجة بموضوع ما، أن يعرّض حياته للخطر
يعرّض حياة عائلته، لربما، للخطر
ويقوم بهذا العمل تحت الخطر وتحت القصف
وتحت الرصاص من أجل حماية هذه المقتنيات
هذه المقتنيات ليست ملكنا الشخصي
هي ملك كل سورية، حتى ليس فقط كل سورية، هي ملك كل الكرة الأرضية
لأن هي تحكي عن حضارة
فإذا نحن ما عملنا هذا الشي، نحن الموظفين، يعني نحن شغلتنا نعمل هذا الشي، واجبنا أن نفعله
لم نفكر بحياتنا بقدر ما فكرنا أننا يجب أن ننقذهم
لأن لن نستطيع أن نعوضهم إذا ما أصابهم شي